Փառատոնի բացմանը ներկա էր Չեխիայի ղեկավարության ընտրանին՝ նախագահը, կաթոլիկ եկեղեցու առաջնորդ Կարդինալ Դուկան, խորհրդարանի ստորին պալատի նախագահը, Պրահայի քաղաքապետը, մշակույթի նախարարն ու կառավարության այլ անդամներ, հայտնի մշակութային ու քաղաքական գործիչներ։ Ի դեպ, նախագահ Միլոշ Զեմանը հանրության շրջանում տիկնոջ ու աղջկա հետ առաջին անգամ հայտնվեց մայիսի 9-ի ,,պատահարից,, հետո, երբ նա չէր կարողացել հավասարակշռությունը պահպանել Վլադիսլավյան պալատում բացված չեխ թագավորների թագերի ցուցադրության ժամանակ եւ նրան բժիշկները ,, վիրուսային,, հիվանդություն էին վերագրել` հանձնարարելով տնային բուժում։ Նախագահը մասնակցեց նաեւ ընդունելությանը եւ շնորհավորեց դիրիժոր Ունջյանին։